Vietinghoff

Vietinghoff (läti: Fītinghofs, vene: Фитингхоф; kirjanduses ka Viettinghoff) on Vestfaalist pärit aadlisuguvõsa. 

14. sajandist alates levis suguvõsa koos Saksa orduga Vana-Liivimaale.

1634. aastal sai 105-aastaseks elanud, krahv Jakob De la Gardie sõjakaaslane, Södermanlandi Broby (Broby gård) ja Djulö mõisnik, major Johan von Vietinghoff (1580–1685) naturalisatsiooni korras Rootsi aadlikuks ning immatrikuleeriti perekonnanimega "von Fitinghoff" Rootsi rüütelkonda (nr 220).  

12. märtsil 1680 sai Kuramaalt pärit Taani printsessi Ulrika Eleonora (1656–1693) ülemõuemeister, Eskebjergi, Knabstrupi, Holbæk Ladegårdi, Birkholmi, Brolykke ja Fyni saare Scheelenborgi mõisnik (aastast 1671) Friedrich von Vietinghoff "kaldt Scheel" (1624–1691) Taani vabahärratiitli, ning tema suguvõsa immatrikuleriti hiljem Kuramaa rüütelkonda (nr 193).

21. detsembril 1719 sai kindralmajor ja Pohjanmaa rügemendi ülem Eric Fitinghoff (1661–1736) Rootsi vabahärraks (nr 172).

Suguvõsa immatrikuleeriti 1741. aastal Saaremaa (nr 103), 1746. aastal Eestimaa (nr 71), 1747. aastal Liivimaa (nr 27) ja Kuramaa (nr 9).

1887 sai Imavere mõisa harust pärit Neschwitzi majoraatmõisa (saksa Schloss Neschwitz) omanik Arnold Julius von Vietinghoff (1833–1918) vabahärraks ja uueks perekonnanimeks Vietinghoff-Riesch.

Suguvõsa liikmeid
Arnold von Vietinghoff (surnud 1364), Liivi ordu maameister 
Konrad von Vietinghoff, Liivi ordu maameister aastail 1401–1413
Konrad von Vietinghoff (surnud 1507), Pärnu komtuur 
Erich Johann von Vietinghoff (1699–1761), baltisaksa poliitik 
Hermann Karl von Vietinghoff (1737–1812), Adavere mõisnik 
Erich Johann von Vietinghoff (1770–1858), Adavere mõisnik, Püha Vladimiri ordeni 4. klassi kavaler
Rosa Fitinghoff (1872–1949), Rootsi kirjanik
Bernhard von Vietinghoff (1838–1875), Venemaa asekonsul Prantsusmaal Marseilles 
Heinrich Gottfried von Vietinghoff gen. Scheel (1887–1952), Wehrmachti kindralooberst Teises maailmasõjas

Viitina haru
Otto von Vietinghoff, Rootsi major, Viitina (sks. Kosse) mõisnik (1598), Vastseliina ja Aluliina asehaldur (1601)
Leonhard von Vietinghoff, Rootsi ooberstleitnant, Viitina mõisnik
Otto Friedrich von Vietinghof-Scheel (1640–1709), Viitina mõisnik, rittmeister, Liivimaa maamarssal ja maanõunik, õuekohtu assessor.
Hermann Friedrich von Vietinghof-Scheel (1670–1746), Viitina mõisnik, Rootsi rittmeister
Peter von Vietinghof-Scheel (1713–1756), vene ooberst, tõeline salanõunik ja senaator, Viitina pärushärra ja Lielstraupe mõisnik, kelle lesestunud abikaasa abiellus 1765 Liivimaa kindralkuberneri George Browne'iga.
Otto Hermann von Vietinghof-Scheel (1722–1792), vene ooberst, tõeline salanõunik ja senaator, Viitina mõisnik
Barbara Juliane von Krüdener (sünd. von Vietinghoff) (1764–1824), kirjanik  
Vabahärra Christoph Burchard von Vietinghof-Scheel (1767–1829; барон Борис Иванович Фитингоф-Шель), vene keiserlik salanõunik, Peterburi Teaduste Akadeemia liige, Püha Anna ordeni 1. klassi kavaler, Aluliina (Marienburg), Lubāna (Lubahn), Jumprava (Jungfernhof) ja Krape (Kroppenhof) pärushärra

Viited

Välislingid 
Väljavõte Eestimaa rüütelkonna genealoogilisest käsiraamatust
Väljavõte Saaremaa rüütelkonna genealoogilisest käsiraamatust
Väljavõte Liivimaa rüütelkonna genealoogilisest käsiraamatust

 
Liivimaa aadlisuguvõsad
Rootsi aadlisuguvõsad
Kuramaa aadlisuguvõsad
Eestimaa aadlisuguvõsad
Eestimaa matrikliaadel
Saaremaa aadlisuguvõsad
Saaremaa matrikliaadel